Premio Cultura Galega das Letras

O Premio Cultura Galega das Letras é un galardón concedido como parte dos Premios da Cultura Galega pola Xunta de Galicia a persoas físicas ou xurídicas "con traxectoria vencellada á escrita galega, que se consideren con méritos especiais no que atinxe a recursos literarios, investigación de linguaxes propias, innovación no plano expresivo, creación de códigos de intercambio con outras sociedades e culturas ou calquera outro aspecto que contribúa a fortalecer o sistema literario galego e a súa imaxe pública interna ou externa"Convocatoria dos premios, publicada no Diario Oficial de Galicia, 5/10/2010..

 Historia e características 
Os premiados son seleccionados por un xurado único formado por doce persoas, que na segunda sesión de deliberación foron: Roberto Varela, en calidade de conselleiro, e como vogais Francisco López, Ramón Villares, José María Barja, Javier Garbayo e Mercedes Goicoa. Como membros do xurado designados pola Consellería de Cultura e Turismo tamén participaron o secretario da Real Academia Española, Darío Villanueva; o crítico de arte Antón Castro Fernández, a arquitecta Isabel Aguirre Urcola e mais o compositor Juan Vara García.Os Premios da Cultura Galega 2010 xa teñen gañadores , nova en Xornal de Galicia o 16 de novembro de 2010.

Os premios convocáronse por primeira vez no ano 2010, aínda que naceron como continuación dos Premios Nacionais da Cultura Galega, creados en 2008 e que tiveron unha única ediciónA Xunta crea os Premios da Cultura Galega , A Nosa Terra, 5/10/2010.. A diferenza do anterior premio, concedido a Xosé Luís Méndez Ferrín, este non ten dotación económica. Tamén a diferenza de edicións pasadas, a RAG desta vez renunciou a ter un representante no xurado.

 Premiados 
300px|miniatura|Entrega dos Premios da Cultura Galega 2018.
 2010 - Agustín Fernández Paz (renunciou ao galardón)A renuncia ao galardón respondeu aos mesmos motivos que esgrimira a plataforma ProLingua nun comunicado de prensa  do 8 de outubro: "Nin a actual Xunta nin o seu Presidente, responsables ante a Historia de lexislaren por vez primeira contra a nosa lingua, poden atribuírse agora o papel de benfeitores da cultura galega. Polo tanto xulgamos lexítimo non aceptar ningún premio que veña hipotecado por agresións contra a cultura"..
 2011 - Arcadio López Casanova.
 2012 - Salvador García-Bodaño.
 2013 - Luz Pozo Garza.
 2014 - Xosé Neira VilasPremios da Cultura Galega 2014.
 2015 - Fina Casalderrey.
 2016 - María Xosé Queizán
 2017 - Xohana Torres
 2018 - Xosé María Álvarez Cáccamo
 2019 - Xesús Alonso Montero
2020 - Ledicia Costas
2021 - Bernardino Graña
2022 - Marica Campo
2023 - Yolanda CastañoOs Premios da Cultura Galega recoñecen Yolanda Castaño e Ponte... nas Ondas!
2024 - Manuel Lourenzo
2025 - Editorial Galaxia
 Notas 

 Véxase tamén 
 Ligazóns externas 
 Gañadores en 2010 nas distintas categorías.

Letras
Cultura Galega das Letras